יוסי הדר (פסיכיאטר ומחזאי)

יוסי הדר (19 במאי 1946 – 28 ביולי 1998) היה פסיכיאטר, מחזאי, משורר וסופר ישראלי.

ביוגרפיה
נולד בבלגיה להורים ניצולי השואה. הוא ומשפחתו הפליגו לארץ ישראל על אוניית המעפילים "תיאודור הרצל", אך נשלחו על ידי הבריטים למחנה מעבר בקפריסין. משם עלו לישראל בכ"ט בנובמבר 1947. בתחילה הם התגוררו במעברת פרדס רוזנבלום בגבעת שמואל, ומאוחר יותר עברה המשפחה להתגורר בבית בשכונת "קריית ישראל" בעיר.

בצה"ל שירת ב. למד רפואה ב, וב-1971 התגייס לצה"ל והיה הרופא המרחבי של רמת הגולן, כולל האוכלוסייה הדרוזית. במלחמת יום הכיפורים שימש כמפקד המרפאה במחנה נפח וניתח פצועים בתנאי קרב ותחת אש והציל חיים. מלחמת יום הכיפורים הותירה בו רושם עז, ועוררה את תשומת ליבו לתופעת הפרעת דחק פוסט-טראומטית. תגובה זו הצטרפה לטראומת השואה שליוותה את הדר כל חייו, ואלו השפיעו על החלטתו ללמוד פסיכיאטריה ועל הקמת נט"ל. את התמחותו בפסיכיאטריה עשה במרכז לבריאות הנפש שלוותה. במלחמת שלום הגליל שירת במילואים והיה אחראי על פינוי בהיטס.

שימש כראש הקתדרה לחקר השואה על שם אלי ויזל באוניברסיטת בר-אילן, וניהל במשך ארבע שנים את התוכנית לפסיכותרפיה באוניברסיטה. יזם את הקמת האגודה הישראלית לפסיכותרפיה פסיכואנליטית (IAPP) וכן יזם והקים את ארגון נט"ל - נפגעי טראומה על רקע לאומי. הוא נפטר זמן קצר לאחר ההקמה, ויודי יובל רקנאטי, שהייתה מודרכת שלו, המשיכה את דרכו בהקמת הארגון.

ב-2014 הוקרן הסרט "זמן נעול בתוך הנפש" שיצרה רקפת הדר, בִּתו של יוסי. הסרט מנסה להתמודד עם שאלות וקונפליקטים שהעסיקו את הדר בחייו ואת בני משפחתו לאחר מותו, ועוסק בתחושת ההחמצה שלו כאמן-יוצר לעומת ההצלחה המקצועית כפסיכיאטר ואיש טיפול.

 יצירה 
הוציא שני ספרי שירה, ספר סיפורים קצרים ורומן (שהוציאה לאור אלמנתו ברכה, לאחר מותו) כולם עוסקים בנושא השואה.

 שירה 
שירים פרי עטו התפרסמו בין השאר בעיתון 77 ובעיתון מעריב. ב-1977 זכה בפרס מתי כץ לשירה.
 המעט שיש, תל אביב: ספריית פועלים, 1978
 עכשיו באו אל ביתי ימים אחרים: שירים, תל אביב: ספרי עיתון 77, 1994. עריכה: יעקב בסר

 סיפורים 
 הצריף השוודי (סיפורים), תל אביב: ספריית פועלים, 1979
 יוצקה, תל אביב: קרן, 2003

 מחזות 

טייסים
שמאל|ממוזער|250px|מוני מושונוב (מימין) וסיני פתר (משמאל) במחזה "טייסים" (1983)
 המרכז התיאטרוני בנווה צדק, הצגת בכורה: 1983
 יוצרים: מחזאי - יוסי הדר, במאי - עודד קוטלר, תפאורה - אבי דניאל, תאורה - ג'ודי קופרמן
 שחקנים: נטק - יוסי ידין, גידי - מוני מושונוב, מיכה - סיני פתר, ברוך - יענקל'ה יעקובסון, נעם כהן, זאב שמשוני

הלם קרב
תיאטרון חיפה, הצגת בכורה: 1983
 יוצרים: מחזאי - יוסי הדר, במאי - גדליה בסר, מוזיקה - שלמה יידוב, תפאורה ותלבושות - עדנה סובול
 שחקנים: רמי דנון, שמואל וולף, רן ורד, מכרם ח'ורי, מיכאל כפיר, גורי סגל, אילן תורן, יעל עמית, שלמה גולדנברג ובן יוסף

ביבוף
תיאטרון הבימה, הצגת בכורה: 17 בנובמבר 1986
 יוצרים: מחזאי - יוסי הדר, במאי - מיכה לבינסון, תפאורה ותלבושות - אלי סיני, תאורה - נתן פנטורין
 שחקנים: איציק דביר (דובינסקי)- אוהד שחר, ד"ר זיו - יוסי יבלונקה, נח דנציגר - שלמה בר-שביט, נחמה דביר (דובינסקי) - עדה טל, מנדל דביר (דובינסקי) - נחום בוכמן

המחזה יצא לאור בהוצאת אור-עם בתל אביב בשנת 1987. הוא גם תורגם לאנגלית בידי שי בר-יעקב שהעלה את המחזה בתיאטרון פרינג' בלונדון.

המחזה עלה גם במגמת תיאטרון של התיכון ליד האוניברסיטה, במלאת עשור לפטירתו של הדר.

אוסטרליה הדרומית
תיאטרון חיפה, הצגת בכורה: 1985
 יוצרים: מחזאי - יוסי הדר, במאי - אילן תורן
 שחקנים: שלום שמואלוב, תחיה דנון

המעברה ליד חדרה נסגרת
תיאטרון חיפה, הצגת בכורה: 1990
 יוצרים: מחזאי - יוסי הדר, במאי - אילן תורן, מוזיקה - דורי פרנס
 שחקנים: שי - אסף גיל, בטי - חנה רוט

מן הכנרת
פסטיבל עכו, הצגת בכורה: 1992
 יוצרים: מחזאי ובמאי - יוסי הדר, תפאורה ותלבושות - מיכל דנה, תאורה - עמיר ברנר, מוזיקה - רפי תורן
 שחקנים - נחום בוכמן, ברוריה אלבק, שמעון מימרן

השבוי
פסטיבל עכו, הצגת בכורה: 1997
 יוצרים: מחזאי - יוסי הדר, במאי - יוסף כרמון, מוזיקה - עדי כהן, תפאורה ותאורה - טובה ברמן, תאורה - פליס רוס - בר לב, מנהלת הצגה - טלי אוחיון, מפעיל תאורה - ניצן כהן, מפיק בפועל - נדב מלמוד.

חיים אישיים
הדר היה נשוי פעמיים. בתחילה היה נשוי למשוררת טניה הדר ונולדו להם שתי בנות, רקפת לינק-סקופ ומיכל פרץ. הם התגרשו בשנת 1983. 

בנישואיו השניים בשנת 1985 נישא לברכה ונולד להם בן אחד, עודד.

נפטר ממחלה ב-28 ביולי 1998.

קישורים חיצוניים

 כתבי יוסי הדר בפרויקט בן יהודה.




 יוסי הדר באתר נט"ל
 יוסי הדר באתר אוניברסיטת בר-אילן


הערות שוליים

קטגוריה:פסיכיאטרים ישראלים
קטגוריה:מחזאים ישראלים
קטגוריה:משוררים ישראלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ישראלים ילידי בלגיה
קטגוריה:עולים לאחר מלחמת העולם השנייה
קטגוריה:בוגרי העתודה האקדמית
קטגוריה:סגל אוניברסיטת בר-אילן: עבודה סוציאלית
קטגוריה:גבעת שמואל: אישים
קטגוריה:אישים הקבורים בבית הקברות נורדאו כפר סבא
קטגוריה:ישראלים שנולדו ב-1946
קטגוריה:ישראלים שנפטרו ב-1998